CELEX: 62020TA0010
Language: lt
Date: 2022-03-09 00:00:00
Title: Byla T-10/20: 2022 m. kovo 9 d. Bendrojo Teismo sprendimas byloje Italija / Komisija (EŽŪFKP ir EŽŪGF – Nefinansuojamos išlaidos – Paramos už plotą schema – Finansinės pataisos – Reglamento (ES) Nr. 1306/2013 52 straipsnio 2 dalis – Deleguotojo reglamento (ES) Nr. 907/2014 12 straipsnio 2 ir 6 dalys – Sąvoka „daugiametės pievos“ – Reglamento (ES) Nr. 1307/2013 4 straipsnio 1 dalies h punktas – Gamintojų organizacija ir veiklos programos – Įgyvendinimo reglamento (ES) Nr. 543/2011 26, 27, 31, 104 ir 106 straipsniai – Reglamento (ES) Nr. 1308/2013 155 straipsnis – Deleguotasis reglamentas (ES) Nr. 499/2014 – Viešojo pirkimo procedūra – Reglamento (ES) Nr. 65/2011 24 straipsnio 2 dalies c punktas ir 26 straipsnio 1 dalies d punktas – Įgyvendinimo reglamento (ES) Nr. 809/2014 48 straipsnio 2 dalis ir 51 straipsnio 1 dalis – Finansinių nuostolių rizika)

2022 5 16   
            
            
               LT
            
            
               Europos Sąjungos oficialusis leidinys
            
            
               C 198/31
            
         
      2022 m. kovo 9 d. Bendrojo Teismo sprendimas byloje Italija / Komisija
      
      (Byla T-10/20) (1)
      
      (EŽŪFKP ir EŽŪGF - Nefinansuojamos išlaidos - Paramos už plotą schema - Finansinės pataisos - Reglamento (ES) Nr. 1306/2013 52 straipsnio 2 dalis - Deleguotojo reglamento (ES) Nr. 907/2014 12 straipsnio 2 ir 6 dalys - Sąvoka „daugiametės pievos“ - Reglamento (ES) Nr. 1307/2013 4 straipsnio 1 dalies h punktas - Gamintojų organizacija ir veiklos programos - Įgyvendinimo reglamento (ES) Nr. 543/2011 26, 27, 31, 104 ir 106 straipsniai - Reglamento (ES) Nr. 1308/2013 155 straipsnis - Deleguotasis reglamentas (ES) Nr. 499/2014 - Viešojo pirkimo procedūra - Reglamento (ES) Nr. 65/2011 24 straipsnio 2 dalies c punktas ir 26 straipsnio 1 dalies d punktas - Įgyvendinimo reglamento (ES) Nr. 809/2014 48 straipsnio 2 dalis ir 51 straipsnio 1 dalis - Finansinių nuostolių rizika)
      (2022/C 198/43)
      Proceso kalba: italų
      
         Šalys
      
      
         Ieškovė: Italijos Respublika, atstovaujama G. Palmieri, padedamos avvocati dello Stato C. Gerardis, G. Rocchitta ir E. Feola
      
         Atsakovė: Europos Komisija, atstovaujama P. Rossi, J. Aquilina ir F. Moro
      
         Dalykas
      
      SESV 263 straipsniu grindžiamas prašymas panaikinti 2019 m. spalio 30 d. Komisijos įgyvendinimo sprendimą (ES) 2019/1835 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 279, 2019, p. 98), kiek jis susijęs su Italijos Respublikos patirtomis tam tikromis išlaidomis.
      
         Rezoliucinė dalis
      
      
                  1.
               
               
                  Panaikinti 2019 m. spalio 30 d. Komisijos įgyvendinimo sprendimą (ES) 2019/1835 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek juo Italijos Respublikai nustatyta 2 % fiksuoto dydžio pataisa, susijusi su 2015 ir 2016 paraiškų teikimo metais Italijoje suteikta 143 924 279,14 EUR dydžio parama už plotą, ir 10 % fiksuoto dydžio pataisa, kurią sudaro 72 704,23 EUR suma ir kuri susijusi su imtimi (mokėjimu) Nr. 8 dėl Campoli Monte Taburno savivaldybės, taikant 322 priemonę – vieną iš 2014, 2015 ir 2016 paraiškų teikimo metams skirtų kaimo plėtros priemonių.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  Italijos Respublika ir Europos Komisija padengia savo bylinėjimosi išlaidas.
               
            
         (1)  OL C 68, 2020 3 2.